**Biedrības “Jaungulbenes attīstības biedrība”**



**Statūti**

**1. Biedrības nosaukums**

1.1. Biedrības nosaukums ir “Jaungulbenes attīstības biedrība” (turpmāk - Biedrība).

**2. Biedrības mērķi**

2.1. Biedrības mērķi ir:

2.1.1. veicināt Jaungulbenes pagasta attīstību un atpazīstamību;

2.1.2. saglabāt un attīstīt kultūrvēsturisko mantojumu, pilnveidot kultūras tūrisma piedāvājumu;

2.1.3. organizēt, rīkot un atbalstīt veselību, aktīvo atpūtu un slimību profilaksi veicinošus sporta pasākumus – koptreniņus, sacensības, taku skrējienus, u. tml.;

2.1.4. organizēt izglītojošus pasākumus un kultūras aktivitātes, vērstas uz saturīga un veselīga dzīvesveida popularizēšanu sabiedrībā;

2.1.5. nodrošināt iespējas bērniem un jauniešiem iesaistīties pagasta dzīves uzlabošanā un attīstīšanā;

2.1.6. veicināt sadarbību ar citiem pagastiem, novadiem, kā arī radniecīgām organizācijām Eiropā un pasaulē;

2.1.7. organizēt labdarības pasākumus;

2.1.8. iepriekšminēto mērķu sasniegšanai un finansējuma piesaistīšanai, startēt projektu konkursos.

**3. Biedrības darbības termiņš**

3.1. Biedrība ir nodibināta uz nenoteiktu laiku.

**4. Biedru iestāšanās, izstāšanās un izslēgšana no Biedrības**

4.1. Biedrībā var iestāties jebkura rīcībspējīga fiziska un juridiska persona vai tiesībspējīga personālsabiedrība, iesniedzot noteiktas formas rakstisku pieteikumu. Pieteikuma formu un tam klāt pievienojamo dokumentu sarakstu nosaka Biedrības valde.

4.2. Lēmumu par biedra uzņemšanu Biedrībā pieņem valde. Valdei pieteicēja lūgums ir jāizskata tuvākās sēdes laikā, taču ne ilgāk kā divu mēnešu laikā no visu nepieciešamo dokumentu saņemšanas brīža. Uz valdes sēdi, kurā izskata pieteicēja lūgumu, ir jāuzaicina pats pieteicējs un jādod viņam vārds sava viedokļa paušanai. Pieteicēja neierašanās nav šķērslis valdes lēmuma pieņemšanai. Valdei motivēts lēmums rakstveidā jāpaziņo pieteicējam nedēļas laikā no tā pieņemšanas brīža.

4.3. Valdes noraidošo lēmumu pieteicējs rakstveidā var pārsūdzēt biedru kopsapulcei. Ja arī biedru kopsapulce noraida pieteicēja lūgumu, pieteicējs nav uzņemts par Biedrības biedru, un viņš var iesniegt atkārtotu pieteikumu ne ātrāk kā pēc gada termiņa izbeigšanās.

4.4. Biedrs var jebkurā laikā izstāties no Biedrības rakstveidā paziņojot par to valdei;

4.5. Biedru var izslēgt no Biedrības ar valdes lēmumu, ja:

4.5.1. biedrs vairāk kā 12 mēnešus nav nomaksājis biedra naudu;

4.5.2. biedrs nepilda kopsapulces un valdes lēmumus;

4.5.3. biedrs nepilda savus pienākumus un uzņemtās saistības;

4.5.4. biedrs veic citu darbību, kas ir pretrunā šajos statūtos noteiktajam.

4.6. Jautājumu par Biedrības biedra izslēgšanu valde izskata tuvākās sēdes laikā, uzaicinot izslēdzamo biedru un dodot viņam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdei lēmums par biedra izslēgšanu no biedrības un šā lēmuma motivācija jāpaziņo rakstveidā izslēdzamajam biedram piecu dienu laikā no tā pieņemšanas brīža.

**5. Biedru tiesības un pienākumi**

5.1. Biedrības biedriem ir šādas tiesības:

5.1.1. piedalīties Biedrības pārvaldē,

5.1.2. saņemt informāciju par Biedrības darbību, tai skaitā iepazīties ar visu Biedrības institūciju protokoliem, lēmumiem un rīkojumiem,

5.1.3. piedalīties visos Biedrības organizētajos pasākumos, iesniegt priekšlikumus par Biedrības darbību un tās uzlabošanu, aizstāvēt savu viedokli.

5.2. Biedrības biedru pienākumi:

5.2.1. ievērot Biedrības statūtus un pildīt biedru sapulces un valdes lēmumus,

5.2.2. regulāri maksāt biedra naudu,

5.2.3. ar savu aktīvu līdzdarbību atbalstīt Biedrības mērķa un uzdevumu realizēšanu,

5.2.4. nepieļaut rīcību, kas grauj Biedrības reputāciju sabiedrībā.

5.3. Saistības biedram var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana.

**6. Biedrības struktūrvienības**

6.1. Ar biedru sapulces lēmumu var tikt izveidotas Biedrības teritoriālās un citas struktūrvienības;

6.2. Struktūrvienības darbību, tiesības un pienākumus, kā arī attiecības ar Biedrību regulē struktūrvienības nolikums, ko apstiprina Biedrības biedru sapulce.

**7. Biedru sapulces sasaukšana un lēmumu pieņemšana**

7.1. Biedru sapulce ir augstākā Biedrības lēmējinstitūcija.

7.2. Biedru sapulcē ir tiesīgi piedalīties visi Biedrības biedri. Biedri var piedalīties biedru sapulcē tikai personīgi.

7.3. Kārtējā biedru sapulce tiek sasaukta vienu reizi gadā – ne vēlāk kā līdz 31.martam.

7.4. Ārkārtas biedru sapulce var tikt sasaukta pēc valdes iniciatīvas, vai ja to rakstveidā pieprasa ne mazāk kā viena desmitā daļa Biedrības biedru, norādot sasaukšanas iemeslu.

7.5. Biedru sapulce tiek sasaukta, ne vēlāk kā divas nedēļas pirms sapulces nosūtot katram biedram rakstisku uzaicinājumu.

7.6. Biedru sapulce ir lemttiesīga, ja tajā piedalās vairāk kā puse no biedriem.

7.7. Ja biedru sapulce nav lemttiesīga kvoruma trūkuma dēļ, piecu nedēļu laikā tiek sasaukta atkārtota biedru sapulce, kas ir tiesīga pieņemt lēmumus neatkarīgi no klātesošo biedru skaita, ar nosacījumu, ka tajā piedalās vismaz divi biedri.

7.8. Biedru sapulces lēmums ir pieņemts, ja par to nobalso vairāk nekā puse no klātesošajiem biedriem. Lēmums par statūtu grozījumiem, biedrības darbības izbeigšanu, turpināšanu vai reorganizāciju ir pieņemts, ja par to nobalso vairāk kā divas trešdaļas no klātesošajiem biedriem.

**8. Izpildinstitūcija**

8.1. Biedrības izpildinstitūcija ir valde, kas sastāv no trīs valdes locekļiem.

8.2. Valdes locekļi no sava vidus ievēlē valdes priekšsēdētāju, kurš organizē valdes darbu.

8.3. Valde ir tiesīga izlemt visus jautājumus, kas nav ekskluzīvā biedru sapulces kompetencē.

8.4. Valdes locekļi ir tiesīgi pārstāvēt Biedrību katrs atsevišķi.

8.5. Valdes loceklis pilda savus pienākumus bez atlīdzības.

**9. Revidents**

9.1. Biedrības finansiālās un saimnieciskās darbības kontroli veic revidents, kuru ievēl biedru sapulce uz vienu gadu.

9.2. Biedrības revidents nevar būt Biedrības valdes loceklis.

9.3. Revidents:

9.3.1. veic Biedrības mantas un finanšu līdzekļu revīziju;

9.3.2. dod atzinumu par Biedrības budžetu un gada pārskatu;

9.3.3. izvērtē Biedrības grāmatvedības un lietvedības darbu;

9.3.4. sniedz ieteikumus par Biedrības finanšu un saimnieciskās darbības uzlabošanu;

9.4. Revidents veic revīziju biedru sapulces noteiktajos termiņos, taču ne retāk kā reizi gadā.

9.5. Biedru sapulce apstiprina Biedrības gada pārskatu tikai pēc Revidenta atzinuma saņemšanas.

**10. Iestāšanās maksa un biedru nauda**

10.1 Biedrības biedri maksā iestāšanās maksu 1.00 *euro* (viens *euro*) apmērā 15 (piecpadsmit) dienu laikā pēc uzņemšanas Biedrībā.

10.2. Biedrības biedri maksā biedru naudu vienu reizi gadā 1.00 *euro* (viens *euro*) apmērā līdz kārtējai gada Biedrības sapulcei.

10.3. Biedrības līdzekļi biedru kopsapulces noteiktā budžeta ietvaros un saskaņā ar Valdes rīkojumiem tiek izlietoti:

10.3.1. Biedrības mērķu īstenošanai un uzdevumu izpildīšanai;

10.3.2. citu izdevumu segšanai, kas saistīti ar Biedrības darbības nodrošināšanu.

**11. Ziedojumi un dāvinājumi**

11.1. Gadījumos, kad Biedrības līdzekļi nav pietiekami kāda Biedrības uzdevumiem atbilstoša mērķa sasniegšanai, vai pasākuma realizēšanai, tās biedri var vienoties par atsevišķu brīvprātīgu ieguldījumu šī mērķa vai pasākuma realizēšanai. Ieguldījumu ar valdes lēmumu drīkst izmantot tikai šī mērķa sasniegšanai vai pasākuma realizēšanai.

11.2. Biedrībai norādīto mērķu sasniegšanai ir tiesības vākt un saņemt ziedojumus, rīkot ziedojumu akcijas vai veikt citas aktivitātes ar mērķi piesaistīt ziedojumus vai dāvinājumus.

Dibinātāji*(vai vismaz 2 viņu pilnvarotie pārstāvji)*\*\*

\_\_\_\_\_\_\_\_\_\_\_\_\_\_\_\_\_\_\_\_\_\_ /paraksta atšifrējums/

(paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_ /paraksta atšifrējums/

(paraksts)

*\*\*Veicot statūtos grozījumus, statūtus paraksta valdes locekļi atbilstoši statūtos noteiktajam pārstāvības tiesību veidam*

Statūti apstiprināti \_\_\_\_\_\_\_\_\_\_\_\_\_*(vieta)*